দ্য লর্ড অফ লর্ন অ্যান্ড ফোলস স্টুয়ার্ড

দ্য লর্ড অফ লর্ন অ্যান্ড ফোলস স্টুয়ার্ড (চাইল্ড ২৭১, রাউড ১১৩), কখনও শুধু লর্ড অব লর্ন, একটি ইংরেজি ভাষার লোকগীতি।ফ্রান্সিস জেমস চাইল্ড, ইংরেজি ও স্কটিশ জনপ্রিয় ব্যালাড "দ্য লর্ড অফ লর্ন অ্যান্ড ফোলস স্টুয়ার্ড" ১৫৮০ সালে ব্যালাডটি প্রথম স্টেশনার্স' রেজিস্টারে নিবন্ধিত হয়, যেখানে উল্লেখ ছিল যে এটি গ্রীনস্লিভস সুরে গাওয়া হয়।

সারসংক্ষেপ

লর্নের লর্ডের পুত্র তার পাঠ্যশিক্ষায় দ্রুত পারদর্শী হয়ে ওঠে, এবং তার পিতা তাকে একজন তত্ত্বাবধায়কের সাথে ফ্রান্সে পাঠায় বিদেশি ভাষা শেখার জন্য। তত্ত্বাবধায়ক তাকে অনাহারে রাখে এবং যখন সে একটি নদী থেকে পানি পান করতে যায়, তখন তাকে ডুবিয়ে মারার চেষ্টা করে। ছেলেটি করুণা প্রার্থনা করে। তত্ত্বাবধায়ক তাকে নগ্ন করে, ছেঁড়া কাপড় দেয় এবং তাকে ভিক্ষার জন্য পাঠিয়ে দেয়। পরে সে এক রাখালের অধীনে কাজ করতে থাকে।

তত্ত্বাবধায়ক সেই পোশাক বিক্রি করে অর্থ সংগ্রহ করে নিজেকে লর্নের লর্ড হিসেবে প্রতিষ্ঠিত করে এবং ফ্রান্সের ডিউকের কন্যাকে বিয়ে করতে রাজি করায়। সেই ছেলেটি ডিউকের রাজ্যে ছিল। সেই কন্যা তাকে দুঃখিত দেখে ডেকে পাঠায় কারণ জানতে। ছেলেটি তার গল্প প্রকাশ না করলেও কন্যা তাকে নিজের সেবার কাজে নিযুক্ত করে। তত্ত্বাবধায়ক ছেলেটিকে সরাতে ব্যর্থ হয় এবং ডিউক তাকে আস্তাবলের দায়িত্ব দেয়। একদিন, একটি ঘোড়া তাকে লাথি দিলে সে বলে, ঘোড়াটি জানে না কাকে লাথি দিচ্ছে। এই কথা শুনে কন্যা তার গল্প জানতে চায়। ছেলেটি জানায় যে, সে কখনো তা প্রকাশ না করার শপথ করেছে। কন্যা তখন তাকে বলে, সে যেন তাকে উপেক্ষা করে এবং ঘোড়াকে সব কথা বলে। ছেলেটি তাই করে।

কন্যা তার পিতাকে অনুরোধ করে বিয়ে তিন মাস পিছিয়ে দিতে এবং লর্নের লর্ডের কাছে চিঠি লেখে। লর্ড তার অনুসারীদের নিয়ে দুর্গে আসে এবং তার পুত্র ও বিশ্বাসঘাতককে চিহ্নিত করে। ফ্রান্সের ডিউক তত্ত্বাবধায়ককে মৃত্যুদণ্ড দেয় এবং তার কন্যার সঙ্গে প্রকৃত পুত্রের বিয়ে দেন।

প্রকারভেদ
এই কাহিনী সম্ভবত রোমান্স রসওয়াল এবং লিলিয়ান থেকে উদ্ভূত।লরা এ. হিবার্ড, মধ্যযুগীয় ইংরেজি রোমান্স পৃষ্ঠা ২৯০-১ নিউ ইয়র্ক বার্ট ফ্র্যাংকলিন, ১৯৬৩ এই গল্পগুলো একই ধরনের লোককাহিনির অংশ, যার মধ্যে সবচেয়ে পরিচিত হলো হংসকন্যা।হেলেন চাইল্ড সার্জেন্ট, সম্পাদনা; জর্জ লিমন কিট্রেডজ, সম্পাদনা ইংরেজি ও স্কটিশ জনপ্রিয় ব্যালাড: ক্যামব্রিজ সংস্করণ পৃষ্ঠা ৫৮৬ হাউটন মিফলিন কোম্পানি বোস্টন ১৯০৪

আরও দেখুন
নিদ্রিত রাজপুত্র
উদেয়া এবং তার সাত ভাই
সোনার কঙ্কন

তথ্যসূত্র

বাহ্যিক সংযোগ
লর্ড অব লর্ন

বিষয়শ্রেণী:চাইল্ডের লোকগাথা
বিষয়শ্রেণী:কল্পিত চাকর
বিষয়শ্রেণী:গানের বছর অজানা
বিষয়শ্রেণী:মিথ্যা নায়ক